
Zeta riba awa no 
sa brua 


Buriku tambe ta despedí di dia 


Partisipashon 
di Parokia di 
La Bírgen di Coromoto 


Djasabra 19 di ougùstùs; 
Santu Sakrifisio di Misa 18:00 
(ingles) i 19:30 pm. 
Djadumingu 20 di ougùstùs; 
Santu Sakrifisio di Misa 07:00 
i 10:00 am, 18:00 pm. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Relashon entre píldora 
antikonseptivo i kehonan 
síkiko 
PAG9 


Buriku entretantu a bira un parti di Boneiru su naturalesa i un atrakshon pa turista. E foto di awe ta un bunita ilustrashon di e bunita kombi- 
nashon di e buriku den naturalesa formando un bunita totalidat ku bahada di solo. Foto ta di nos kolega Anneke Jansen. 


RINCON PROGRESANDO 

Salmo 23 
A bai sosegá repentínamente den brasa di Señor 
Getrudis Maria Nicolaas 
mihó konosi komo Maria 
mama di sv Juventus 
*17-11-1939 +16-08-2023 


Na nomber di su yu: 
+Jorge Nicolaas 
Su rumannan: 
+ Henriette (Jejechi) Cicilia i famia 
+ Wilhelmus Nicolaas 
+ Johnny Nicolaas i famia 
+ Canisio (Nicho) Nicolaas i famia 
+ Violeta ( Chichi) Wever i famia 
+ Henriette (Jet) Guillermina Thodé i famia 
Harry (Henry) Nicolaas i famia 
Carlos (Calito) Nicolaas i famia 
Su suá i kuñánan 
Su subrino- i subrinanan. Su mantelzorg Ernest de Lanoy. 
Su kompader- i komader- i ihánan. 
Tur su bisiña-, amiga-, amigu i konosi. SV footbal Juventus 
SV Deportivo footbal club, SV deportivo vollyball club, Club 
di korfbal bq, Club di vollyball ANV. 
Na nomber di famia: Nicolaas, Thodé, Cicilia, Gravenhorst, 
Maldonado, Anthony, Oleana, Angela, Picus, Muzo, Croes, 
Craane, Mercera, Mauricio, Wever, Obersi, Boekhoudt, Koffie, 
Kock, Felida, Baank, Sanchez, Engelhardt, Djaoen, Manuel, 
Winklaar, Landwier, Allee, Meye, Haime i de Jongh. 
Famianan na Kòrsou, Aruba, Hulanda i Texas. 
Nos diskulpa si den nos tristesa nos por a lubidá un famia òf 
konosi. 


Despedida ta tuma lugá djadumingu 20 ougùstùs na 
Consuelo Memorial. Ta kuminsá risibi bishita di 
kondolensia 12’or te ku 1.30(mitar di 2) sigui pa un 
respons. Kremashon ta tuma lugá den seno familiar. 
Pa motibu fuera di nos boluntad nos NO por risibi bishita 
di kondolensia na kas despues di despedida. 


KRALENDIJK-- E 
eskritor René Roders de- 
nun artíkulo ta ekspresá su 
pensamentu i mira ria kas- 
nan di katibu riba nos isla. 
Roders ta ilustrá e diferen- 
sia entre e kas original i 


Segun eskritor René Roders 
Kasnan di katibu ta monumentonan falsu 


loke tin aktualmente. E ta 
yama nan monumentonan 
falsu. 
Entretantu ta konosí ku 
e kasnan di katibu konstruí 
na 1850 serka e saliñanan 
di salu na zùit, tabata un in- 


tento di e gobièrnu pa tapá 
e trato degradante di perso- 
nanan sklabisá. Tin maso- 
ménos 30 di nan, adekuá pa 
60 persona, miéntras ku ta 
algun shen hende sklabisá 
tabata traha den saliñanan. 


E otro sentenáres di perso- 
na, manera mas di 200 aña 
anterior, ainda tabata drumi 
den aire liber òf den ka- 
sita ku nan mes a konstruí. 
“Ningun hende no ta bisa 
ken a traha e kasnan aki. 
Mi ta tribi di bisa ku tabata 
e katibunan mes!”, Roders 
ta splika. 
E kasnan di katibu tin 
status di monumento, pero 
tin algun kos ta sosodé 
ku e monumentonan aki. 
Na promé lugá nan a bira 
mas haltu durante añanan 
durante 
e 
restorashon- 
nan. Riba e potrèt pretu ku 
blanku ku e dos kabayero- 
nan, probablemente saká na 
añanan 1950, por mira ku 
ta kalkulá ku e dak ta sali 
masoménos 50 centimeter 
riba kabes di e kabayero ku 
ta para mas serka. Riba e 
potrèt di koló ku famia real 
i Bòi Antoin, por mira ku e 
krans di e ta kisas un meter 
riba Bòi su kabes. 
Ademas por mira riba 


potrèt bieu ,ku e kasnan di 
katibu ta konstruí ku piedra 
di koral. E kasnan restorá ta 
konstruí ku blòk di betòn. 
Blòkinan ku kasi tur kas na 
Boneiru ta konstruí kuné 
awendia. Vlur di e kasnan 
tambe ta konsistí di betòn. 
Na 1850 e vlur tabata kon- 
sistí di santu i piedra plat. 
Murayanan di e kasnan 
aktual ta manchá un kom- 
binashon di semènt i santu. 
Betòn i wikènt no tabata 
disponibel na Bonaire den 
siglo 19 i a wòrdu usá sola- 
mente riba for di kuminsa- 
mentu di e dékada di 1920. 
E murayanan di e kasnan 
original probablemente ta- 
bata tin un kombinashon 
di marga, yerba i mèst . No 
ta konosí si a fèrf e kasnan. 
Daknan di e kasnan origi- 
nal probablemente tabata 
konsistí di palma . Awe e 
daknan ta konsistí di plaka 
di plachinan pretu di un 
material no konosí. 

Pronóstiko di 
tempu pa Boneiru 


Djabièrnè 18 te Djasabra 19 Ougùstùs 2023 
Parsialmente nublá i algun áwaseru, posiblemente ku mal tempu 
Ta parsialmente nublá i lo tin algun áwaseru, posiblemente ku mal 
tempu. E temperatura máksimo lo ta aproksimadamente 34°C, e 
temperatura mínimo mas o ménos 27°C. E bientu ost ta moderá, 
forsa 3-4. 
Altura di ola: aproksimadamente 1.5 m (4-6 pia). 
E Sentro Nashonal di Orkaan (National Hurricane Center NHC) a 
publiká un Tropikal Weather Outlook djabièrnè 2 or di mainta ora 
lokal. E ta proyektá un área ku ta inkluí e parti nortost di Karibe ku 
un riesgo abou (hel) pa desaroyo di un siklon tropikal. Un área di 
preshon por forma awe òf mañan. Algun desaroyo lento di e siste- 
ma aki ta posibel durante fin di siman benidero i kuminsamentu di 
otro siman, mientras e ta move den direkshon wèst-nortwèst ku 
aproksimadamente 20 km/ora (10-15 pia/ora) riba Antia Chikí i parti 
nortost di Laman Karibe. 
* Probabilidat di formashon próksimo 48 ora...abou...10 por ciento 
* Probabilidat di form ashon próksimo 7 dia...abou...20 por ciento 
Pa awó ta premirá áwaseru i mal tempu plamá i posiblemente pisá 
riba Boneiru for di djadumingu te ku djamars, ku un chèns chikí pa 
ráfaga. 
* Altura di ola válido pa laman grandi 


RINCON PROGRESANDO 


K R A L E N D I J K - 
“Porfin ta skohe pa hasi 
algu den Rincon. Nunka 
a demostrá interes pa in- 
vertí den Rincon”, un ha- 
bitante di Rincon a bisa. 
E ta referí na e proyekto 
di bibienda Rincon Vil- 
las. Djis na entrada di 


Rincon por nota ku a rosa 
un espasio basta amplio 
di tereno. Tambe a pone 
un bòrchi anunsiando e 
proyekto aki. 
BONERIANO a pro- 
fundisá den e proyekto 
aki i nos a komprondé ku 
e desaroyadó di e proyek- 


to ta Reinaldo Reyes. “Mi 
raisnan ta di aki i mi ke 
engrandese e bario. Nos a 
komprondé ku ta trata aki 
di yu di e famoso artista 
i presentadó Lupe Reyes. 
Interesante den a kaso 
aki ta e echo ku Reinaldo 
Reyes a aserká vários ha- 


bitante di Rincon pa ku 
nan opinion di e proyekto 
aki. “Mi ta respetá e hen- 
denan di Rincon i no ke 
ofendé niun hende ku mi 
proyekto. Nan a bisa mi 
ku e proyekto aki husta- 
mente a halsa e balor di e 
bario.” 
E proyekto di bibi- 
enda aki ta enfoká mas 
riba e merkado lokal spe- 
sialmente personanan i 
famianan ku un entrada 
modal. E ta splika ku e ke 
brinda tur hende e opor- 
tunidat pa yega na un 
propio kas, un bibienda 
pagabel. Na e momenton- 
an aki e preparashonnan 
di e proyekto ta den fase 
final i lo kuminsá pronto. 
Ta trata aki di 11 kas. “Ya 
kuater hende lokal a mus- 
tra interes serio”, segun 
Reyes. Ainda no a kumin- 
sá ku e pre-inskripshon di 
e proyekto pero mirando 
e situashon di bibienda na 
Boneiru, por premirá ku 
lo no dura hopi pa intere- 


sadonan reakshoná. 
Mester menshoná ku 
riba plataforma sosial al- 
gun persona a kuestioná 
e sitio pa e proyekto aki. 
Hopi ta preokupá ku e 
bibiendanan ku aspekto 
luho no ta kuadra ku e 
imágen di Rincon. Ku 
mester tene kuenta ku 
e aspekto kultural i un 
proyekto asin’aki hus- 
tamente ta kontra di e 
simplesa di e bario. “Den 
e área residensial aki no 
tin niun restrikshon reglá, 
por ehèmpel ku mester 
pone bentana di palu òf 
panchi. Ami ta kere ku tur 
hende ke bai dilanti, biba 
den un kas visualmente 
bunita”, Reyes a splika. E 
ta enfatisá ku e proyekto 
aki ta parti di su meta i 
vishon, krea bibienda al- 
kansabel pa un públiko 
amplio. “Hopi desaroy- 
adó ta focus riba sèn. 
Ami ta focus riba yuda mi 
próhimo.” 

Partisipashon 
Seramentu di kaya 


Ta sera e siguiente kayanan 
temporalmente pa tráfiko motorisá riba 23 
di ougùstùs 2023 entre 08.00 or pa 16.00 
or, debí na e proyekto di iluminashon di 
LED: 


Kaya Nikiboko Noord: desde direkshon wèst di 
Kaya Sonmontuno te ku Kaya Thomas M. 
Marchena. 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 


danki pa bo komprenshon. 


Gezaghèber 
interino 
R.A. Oleana 


Sekretari o Insular 
mr. C.J.L. Frans 


ARUBA 
NOTA INTERNATIONAL 


K R A L E N D I J K / 
PUERTO ESCONDIDO 
– Un muhé Hulandes di 


Muhé Hulandes hañá morto riba kama den hotèl 


49 aña a muri den un hotèl 
na e sitio di landa Mèksi- 
kano, Puerto Escondido. 


A topa ku e muhé morto 
riba kama, pa despues 
mesora a sera e region pa 


investigashon. Esaki me- 
dia Mèksikano ta informá. 
E ministerio di asun- 
tunan eksterior Hulandes 
a duna di konosé di lo 
duna un deklarashon den 
oranan di mainta, pero un 
bosero den transkurso di 
dia ainda no por a duna 
mas informashon tokante 
e paisano ku a muri. 
Puerto Escondido ta un 
sitio di landa den e parti di 
estado Oaxaca, kompleta- 
mente den sùit di México, 
ku ketu bai ta bira popu- 
lar pa turista, entre dor di 
amantenan di sùrf. 
Segun e rapòrt di Po- 
lis, trahadónan di e ho- 
tèl Carruiz na e kaya 
Primera Norte, djamars 
mainta 10’or a yama e 
muhé kende no tabata kue 
telefòn pa hopi ratu. Per- 
sonal di e hotèl a disidí pa 
drenta e kamber. E shòk 
tabata grandi despues ku a 
topa ku e muhé morto riba 
kama. 
Mesora e trahadónan 
a bati alarma i tantu Po- 


lis komo servisio di am- 
bulans a akudí na e hotèl 
chikitu. Mesora a sera e 
sitio di delito dor di agen- 
tenan pa asina kuminsá ku 
investigashon. 
Paramedikonan Mek- 
sikano di Krus Kòrá ku a 
bini na e sitio, hopi lihé ya 
a mira ku sierto funshon 
vital di e muhé no tabata 
funshoná. Seguidamente 
a trese ámtenarnan di de- 
tekshon na e hotèl, kende 
a drenta e kamber en bus- 
ka di indikashonnan pa un 
krímen. 
A saka e kurpa sin bida 
for di e kamber i a hib’é 
na e servisio médiko pa 
realisá outopsia. 
E turista, kende lo ta 
prosedente di Den Haag, 
parse tabatin saká den su 
boka i dor di esei posible- 
mente a stek. Den su na- 
nishi tambe a haña restu 
di saká. Kiko ta orígen di 
esaki ainda no ta komple- 
tamente kla. E investi- 
gashon ta kontinuando. 


KRALENDIJK/LU- 
SAKA – E siman akí a 
detené un hòmber Hulan- 
des na Zambia, despues 
ku servisionan di inteli- 
gensia den e pais a desku- 
brí un djèt privá den kua 
tabatin miónes di dòler, 
arma i munishon skondí. 
Tambe tabatin hopi oro 
den e avion, ku despues 
di investigashon a resultá 
di ta falsu. Esaki medio 
den e pais Afrikano ta in- 
formá. 
E ministerio Hulandes 
di asuntunan eksterior 
djaweps no por a duna 
mas informashon tokante 
e detenshon di e hòmber 


Despues di deskubrí djèt privá yen di plaka i oro 
Hulandes detené na Zambia 


den e kaso straño akí. 
E avion privá ku a kon- 
trolá ta prosedente di e 
kapital di Egipto, Cairo. 
Outoridatnan a hasi un kon- 
tròl despues ku nan a haña 
informashon i hopi lihé a 
deskubrí e kontrabanda. 
Na tur a haña 5,7 mion 
dòler na plaka kèsh, hopi 
shen bara di oro ku despues 
di a resultá di ta falsu, kan- 
tidat di pistol i 126 bala. 
Direktor General Nasun 
Banda, di e komishon di 
mantenshon di lei di droga, 
a bisa durante un konferen- 
sia di prensa den e kapital 
Lusaka, ku na tur a de- 
tené 10 persona. Banda di 


e hòmber Hulandes, tin 
6 Egipsio, un Spañó, un 
hòmber di Letonia i un 
hòmber di Zambia mes. 
“A base di infor- 
mashon ku nos a haña, 
nos a hasi e kontròl ku 
diferente instansia,” Ban- 
da a bisa. Esaki a resultá 
den konfiskashon di kan- 
tidat grandi di material. 
Segun Banda, ta trata 
di sinku pistol plùs un 
kantidat grandi di mu- 
nishon. E baranan di oro 
falsu tabatin un peso di 
127,2 kilo. Tambe a haña 
aparatura pa midi i pisa e 
oro. 

KRALENDIJK -- E 
plan di maneho pa natura- 
lesa i medioambiente 2023- 
2030 di Karibe Hulandes, 
ta un plan integral pa pro- 
tehá i fortifiká e ambiente 
natural den e próksimo 10 
aña. Pa medio di e kuadro 
general akí i e agèndanan di 
implementashon spesífiko 
pa kada isla, a desaroyá i 
inisiá un seri di programa 
i proyekto na islanan BES 
pa yuda realisá e metanan 
ambisioso, mehorá konser- 
vashon en general di natu- 
ralesa i mehorá e resilien- 
sia lokal kontra kambio di 
klima. 


Strategia 
E plan di maneho pa na- 
turalesa i medioambiente 
2020-2030 ta presentá un 
strategia ku metanan stra- 
tégiko ambisioso i ophe- 
tivonan ku ta keda elaborá 
pa medio di logronan i 
den e agèndanan di imple- 
mentashon 
spesífiko 
pa 
kada isla. E metanan, logro- 
nan i medidanan, ta enfoká 
riba atendementu ku desa- 
fionan di medioambiente 
urgente i riba promoshon 
di desaroyo sostenibel pa e 
islanan Boneiru, Saba i Sint 


Plan di maneho pa naturalesa i medioambiente 2020-2030 
Preservashon di e paraiso 


Eustatius. 
Meta di e maneho akí 
ta pa krea un kuadro pa 
implementashon di maneho 
progresivo ku ta protehá e 
paisahenan úniko i e biodi- 
versidat di Karibe Hulan- 
des i ku na mes momentu ta 
kombatí kambio di klima. 
E ministerionan di agri- 
kultura, naturalesa i kalidat 
di kuminda, LNV, infra- 
struktura i maneho di awa, 
I&W i asuntunan di interior 
i relashon den Reino, BZK, 
den kolaborashon estrecho 
ku e entidatnan públiko Bo- 
neiru, Saba i Sint Eustatius 
i organisashonnan lokal, a 
desaroyá e plan di maneho 
pa naturalesa i medioambi- 
ente 2020-2030. 


Tratado internashonal 
E plan akí ta un kontinu- 
ashon di e maneho anterior 
di medioambiente i ta refle- 
há Hulanda su dedikashon 
pa kumpli ku tratadonan 
internashonal, manera e 
metanan sostenibel di desa- 
royo, SDG, di Nashonnan 
Uní, e metanan di e tratado 
en kuantu diversidat di- 
ológiko, CBD i e tratado di 
Cartagena i e protokòlnan 
ku ta basá riba esaki. 


Dentro di e kuadro akí, 
a formulá kuater meta stra- 
tégiko. E promé ta pa drai 
bèk e degradashon di ref 
di koral pa medio di mihó 
kontròl riba eroshon, mane- 
ho efektivo di desperdisio i 
awa sushi i restorashon di 
ref di koral. E di dos meta 
stratégiko ta restorashon i 
konservashon di habitatnan 
i espesienan úniko, loke 
ta keda realisá pa medio 
di konservashon i preser- 
vashon di habitatnan i espe- 
sienan endémiko i pa me- 
dio di kombatí espesienan 
invasivo. 
E di tres meta stratégiko 
ta trata di uso sostenibel di 
tera i awa pa desaroyo di 
ekonomia lokal, kaminda 
énfasis lo ta riba piskamen- 
tu sostenibel, ponementu 
di turismo den ekilibrio ku 
preservashon di naturalesa 
i invershon den produk- 
shon lokal i sostenibel di 
kuminda. 
E di kuater meta straté- 
giko, finalmente tin komo 
ophetivo pa krea kondis- 
honnan lokal pa resulta- 
donan sostenibel di maneho 
di naturalesa, pa medio di 
mihó informashon, ense- 
ñansa i formashon, inver- 
shon den oportunidat pa tra- 
bou i desaroyo di un agènda 
di investigashon struktural. 


Programa i proyekto 


Na Boneiru, Sint Eu- 
statius i Saba, a instituí 
gruponan 
di 
direkshon 
pa kordiná, monitoreá i 
duna direkshon na imple- 
mentashon di e plan di 
maneho pa naturalesa i me- 
dioambiente 2020-2030 i 
e agènda insular di imple- 
mentashon. Gezaghebber di 
e isla ta presidí kada grupo 
di direkshon. E miembro- 
nan di e grupo di direkshon 
ta e ministerionan di agri- 
kultura, naturalesa i kalidat 
di kuminda, infrastruktura i 
maneho di awa, asuntunan 
interior i relashon den Re- 
ino i e entidat públiko en 
kestion. 
Na kada isla tin un 
mènedjer di programa pa 
implementashon di e plan i e 
agènda di implementashon. 
E mènedjer di programa ta 
alabes sekretario di e grupo 
di direkshon. 
Teniendo kuenta ku e 
kapasidat limitá na kada 
isla, a establesé un struk- 
tura di programa pa inisiá, 
implementá i monitoreá 
e proyektonan efektiva- 
mente. Den kolaborashon 
estrecho ku i entre e gru- 
ponan di direkshon, gobièr- 
nunan, 
outoridatnan 
di 
parke, 
organisashonnan 
no-gubernamental i organ- 
isashonnan partikular, a 
entregá un seri di proyekto 
i proposishon pa proyekto 


ku ta den implementashon, 
òf ku a finalisá, pa fasilitá 
kumplimentu ku e kuater 
metanan stratégiko akí. 
E proyektonan akí ta 
relashoná ku un variedat 
amplio di tópiko, entre otro 
maneho di awa sushi, kon- 
tròl di espesienan invasivo, 
monitoreo di kalidat di 
awa, restorashon di habitat 
i invershon den práktika 
inovativo di agrikultura 
manera hidrokultura, djis 
pa menshoná algun. Un bi- 
sta general kompleto di e 
proyektonan enbolbí ta dis- 
ponibel awor riba wèpsait 
di Dutch Caribbean Nature 
Alliance 
https://dcnana- 
ture.org/nepp-overview/ 
i 
ta keda aktualisá mensual- 
mente i publiká den nan bo- 
letin di notisia digital grátis 
‘BioNews’ (https://dcnana- 
ture.org/news/). 


Balor 
E plan di maneho pa na- 
turalesa i medioambiente 
pa Karibe Hulandes ta un 
paso importante pa dilanti 
pa loke ta trata Hulanda 
su dedikashon na desaroyo 
sostenibel i protekshon di 
medioambiente. Pa medio 
di formulá metanan ambi- 
sioso i brasa strategianan 
inovativo, e plan ta habri 
kaminda pa un futuro mas 
limpi, mas bèrdè i mas re- 
siliente. 


Fuente di foto: French Angelfish. Credit: MMBockstael-Rubio. 

SIGURIDAT DI ESUN KU KONFIA DEN DIOS 


“No kunsumí pa motibu di malbadonan, ni sea envidioso di 
e hasidónan di inikidat. Pasobra pronto nan lo wòrdu kòrtá 
manera yerba, i nan lo marchitá manera yerba bèrdè.” Sal- 
mo 37:1,2(BS) 
Hopi t’e biahanan ku mi ta kunsumí i rabia mashá pa motibu 
di: 
- Kosnan inhustu ku ta sosodé. 
- Kosnan ku mester sosodé, ma no ta sosodiendo. 
- Esnan ku ta hasi malu, i ta hasi manera nada no a pasa. 
Ma Señor Su palabra ta rekordá mi esaki: No kunsumí (Sal- 
mo 37:1), ma na lugá di hasi esei, E ta pidi pa mi: 
a)	 
KonfiÉ (Salmo 37:3), i hasi loke ta bon, pa mi ali- 
mentá mi mes ku Su fieldat. 
b) 
Deleitá (sea kontentu, disfrutá, gosa) mi mes den 
djE (Salmo 37:4) 
I ora mi hasi eseinan kiko ta pasa? Señor Dios, lo duna mi 
e deseonan di mi kurason segun Su boluntat i plan pa mi. 
Si mi no hasi loke Señor ta pidi di mi, esaki ta hiba mi na 
atversidat. 
P’esei mi ta dispuesto pa kere i konfia Señor i pa kumpli ku 
loke E ta pidi mi den Su Palabra (Salmo 37:1,5,7): 
* Pa mi ta kontentu den djE. 
* Pa mi entreg’É mi kaminda, e deseonan di mi kurason. 
* Pa mi sosegá den djE i warda ku pasenshi riba Su boluntat 
i plan. 
Dikon? Pasobra ta E ta Esun ku lo laga mi hustisia bria 
manera lus, i mi derecho manera mèrdia (Salmo 37:6). 
Señor Dios por hasié pa abo tambe, ora bo pone bo fe i 
konfiansa den djE. Lo bo tin e siguridat ku E ta, i lo hasi loke 
El a primintí. Esaki ta siguridat di tur ku pone nan konfiansa 
den Dios! 
Abo tambe ke tin e siguridat akí? 


Diannenara Mercera 
Produkshon PGM 


KRALENDIJK- 
Siu- 
dadano Alexander Oleana 
tin gran pashon pa músika, 
kushiná i kamper. Na mo- 
Amante di bida 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Programa: 
Apel di Oro Episodio 9 
13.00 Dokumental: 
BARI 
14.00 Herensia: 
Erick Frans i Heryflain Magno Janga 
15.30 Puerto Latino: 
Luis Zárraga 


16.00 Herensia Aruba: 
Jose Orman 
17.20 Aki Boneiru: 
Guus Weiman 
18.00 Herensia: 
Cresensia Maria Clarinda 
19.00 BAPA: 
Robert Domacasse 


20.00 Herensia: 
Carlos Emanuel Thode 
21.00 Aki Boneiru: 
Boi i Jopie Kleurenbril 
22.00 Herensia: 
Cancia Maria Quandt-Thodé 
23.00 BAPA: 
Reksel Engelhart 


Djadumingu 20 Ougùstùs 2023 


12.00 Herensia Aruba: 
Jose Orman 
13.20 Aki Boneiru: 
Guus Weiman 
14.00 Herensia: 
Cresensia Maria Clarinda 
15.00 BAPA: 
Robert Domacasse 


16.00 Herensia: 
Carlos Emanuel Thode 
17.00 Aki Boneiru: 
Boi i Jopie Kleurenbril 
18.00 Herensia: 
Cancia Maria Quandt-Thodé 
19.00 BAPA: 
Reksel Engelhart 


20.00 Aktualidat: 
Gregorio Gomez Quero 
21.00 Aki Boneiru: 
Rafael Rodriguez 
22.00 Herensia: 
Calixto Fortunato Coffie 
23.00 BAPA: 
Rignalda Marina Josefa 

mentu ku el a posishoná su 
mes na Sorobon pa disfrutá 
di su pashon, nada por a 
lag’e move di e sitio. Asta 


su peladó mester a yega na 
Sorobon pa dun’e servisio 
mirando ku Oleana a keda 
ankrá aki. 

NILO 
Trankilo 


Rèket i rakèt 


Ta pronunsiá e dos palabranan aki kasi meskos i esei por 
bruha hende. Ami sigur el a bruha e tempu aya ku mi 
tabatin 12 aña. 
Awe Nilo Trankilo ta bai konta boso algu prèt ku a pasa 
mi tempu ku mi a kaba bai skol MAVO na aña 1971 na 
Scholen Gemeenschap Bonaire. 
E tempu ei tabata mas o ménos dos aña despues ku 
Merka a kaba lansa e rakèt Apollo 11 pa bai luna, pa 
ta eksakto 16 di yüli 1969. Apollo 11 a bai i baha riba 
luna ku e tres astronoutnan Armstrong, Aldrin i Collins. 
I Neil Armstrong ta e promé hende ku a pone pia riba 
luna mané ku nos por kòrda. 
Awor ora nos a bai MAVO, mi no ta kòrda ku ta den lès 
di hulandes òf ta lès di ingles, pero nos ta’tin un ehersi- 
sio pa hasi kaminda ku tin un par di palabra i nos mester 
a bisa pa kiko nan ta sirbi òf ta usa nan. 
Por ehèmpel. Tin e palabra skèr i nos studiante tin di 
bisa ku e ta us’é pa kòrta kuné. Òf tin e palabra kitara i 
nos studiante tin bisa ku e ta wòrdu usá pa traha músika. 
Asina tabata tin vários palabra i e mener tabata puntra 
nos kada un. 
Awor a yega e bùrt na ami, Nilo Trankilo. I e mener a 
puntra mi: “Nilo, pa kiko e palabra rèket (racket) ta sir- 
bi?’ Ami a lesa e palabra mané ‘rekèt”. I kòrdando riba 
e lansamentu di Apollo 11 mi a bisa mener bon konfiá 
ku rèket (racket) ta wòrdu usá pa lansa hende pa bai den 
universo òf espasio kuné i entre otro bai baha riba luna. 
Mener di ku mi ku mi kontesta ta robes i ku un rèket 
(racket) ta pa entre otro hunga tènis, pinpòn, badminton 
etc kuné. Nada kuenta di opheto pa bai den espasio kuné. 
Asina boso ta mira ku tin gran diferensia entre un rèket 
(racket’ i un rakèt. Bon pa sa no?! 


KRALENDIJK 
– 
Despues di Joba van de 
Berg di CDA, Jorien Wuite 
di D66 i Sylvana Simmons 
di BIJ1, e komishon di 
Tweede Kamer pa relashon 
di Reino ta pèrdè ainda un 
konosedó di e islanan Kari- 


Konosedó di Karibe Kuiken tambe 
ta bandoná Parlamento 


bense, den persona di Attje 
Kuiken di PvdA. 
Kuiken 
a 
anunsiá 
djabièrnè ku despues di 
elekshonnan 
di 
Tweede 
Kamer e no ta regresá den 
Parlamento, pero sí ta keda 
disponibel pa un puesto den 


e gabinete nobo. Durante 
formashon 
di 
Gabinete 
Rutte IV, tempu ku a parse 
ku PvdA ainda lo a bini 
na remarke komo partner 
di koalishon, a menshoná 
Kuiken pa e pòst di Relas- 
hon di Reino. 
Kuiken di 45 aña a yega 
Tweede Kamer na 2006. 
Te ku su elekshon na yüni 
2022 komo presidente di 
e frakshon di PvdA, e ta- 
bata un partisipante aktivo 
i konfiabel na debatenan 
tokante relashon di Reino 
ku na diferente okashon a 
pidi e gabinete pa hasi mas 
kontra pobresa na Karibe 
Hulandes. Komo amante 
di buseo, e tabata pasa su 
fakansinan regularmente na 
Boneiru. 
E último añanan ku 
salida di André Bosman di 
VVD, Ronald van Raak di 
SP, Alexander Pechtold di 
D66 i Ineke van Gent di 
Groenlinks, Parlamento a 
pèrdè ya hopi konosementu 
di e dokumento di Reino. 


KRALENDIJK -- E 
faktor mas importante 
ku ta kousa di e krísis di 
outoridat na Boneiru, ta 
e falta di personifikashon 
di birtut ku ta parti di bon 
gobernashon. Birtut na 
Hulandes ta ‘deugd’, pues 
maneho basá riba birtut. 
Arthur Sealy ta amplia: 
“Mi ta tuma komo ehèm- 
pel dos suseso. E promé 
ta ku a pone direktor di 
R&O riba non-aktif sin 
tene kuenta ku reglanan di 
privasidat. Awor tur hen- 
de sa i por pensa tur sorto 
di kos ku ta mishi ku per- 
sonalidat di e persona. Di 
otro banda ta tene sekreto 
biahe di un delegashon pa 
trata asuntu di gezagheb- 
ber i ta skonde tras di tene 
kuenta ku privasidat di 
esnan ku a solisitá.” 


Faktor mas importante ku ta kousa krísis di outoridat 
Falta di personifikashon di birtut 


Papiando 
di 
birtut 
dikon Diputado Kroon ku 
pa motibunan privá no a 
bini reunion di komis- 
hon, sí ta forma parti di 
e delegashon. Tin dife- 
rente rapòrt ku ta duda ku 
e diputado a aktua a base 
di birtut. Wak; CrmLink, 
Rotònde, 
dokumentu 
pèrdí, moshon di deskon- 
fiansa djis pa menshoná 
algun, segun Sealy. 
Sealy ta sigui, Geza- 
ghebber ta netamente un 
persona ku ta personifiká 
birtut. 
Pues 
Diputado 
Kroon no por ta miem- 
bro di e delegashon.Tres 
kos por sosodé, Diputado 
ta tuma honor na su mes, 
komishon di konfiansa ta 
tuma e posishon ku no ta 
bai ku Diputado Kroon i 
opta pa tene un konferen- 


sia di video. 
Sealy: “Awor sí tin 
konfiansa, òf lo bisa ami 
no tabata konsehal e tem- 
pu ei i mi ta miembro di 
partido di Kroon. Nos ta 
keda pegá den lodo di his- 
toria polítika. Otro punto, 
tres eks diputado, awor 
konsehal, den reunion di 
komishon a ataká diputa- 
do nobo na nan antoho, 
lubidando ku nan sa bon 
ku e postema di kanser ta 
den R&O i no serka e di- 
rektor nobo ni e diputado 
nobo. Den e reunion di 
komishon, e konsehero- 
nan a demostrá sin nin- 
gun klase di eskrúpolo 
ku ta nan ta disidí i Kon- 
seho Insular mag skòp na 
rant di e struktura bieu ku 
apoyo di nan diputado.” 


8 
Djasabra 19 Ougùstùs 2023 


SUSESONAN STRAÑO 


K R A L E N D I J K / 
PARIS – Un hòmber a 
bula ku parashut for di Ei- 
ffeltoren djaweps mainta. 
Esaki a sosodé ainda pro- 
mé ku ora di habri. Per- 
sonal di siguridat a desku- 
brí e hòmber lihé, pero el 
a subi tòg na e piso di mas 
haltu ku su parashut. 
Despues di su bulada, 
Polis di Paris a deten’é 
mesora debí na trese peli- 
ger pa otro hende. A hasi 
denunsia kontra dje. A 


Hòmber ta bula ku parashut 
for di Eiffeltoren 


posponé habrimentu di 
Eiffeltoren debí na e insi- 
dente. 
Eiffeltoren e último di- 
anan hopi biá tabata ko- 
media di insidente. Asina 
anteriormente e siman akí 
ainda a haña dos hòmber 
Merikano fuma entre e di 
dos i terser piso di e toren 
di 330 meter haltu. Si- 
man pasá djasabra mester 
a evakuá Eiffeltoren dos 
biá debí na notifikashon di 
bòm falsu. 


K R A L E N D I J K / 
MALASIA – Durante 
un kaida di un avioneta 
na Malasia dies personal 
a pèrdè nan bida. E avio- 
neta tabata na kaminda 
na un aeropuerto serka di 
e kapital Kuala Lumpur, 
momentu ku el a kai riba 
un kaya drùk. 
E 
seis 
pasaheronan 
i dos miembro di tripu- 
lashon a muri. Un mo- 
tosiklista i un shofùr di 
outo, tampoko no a sobre- 
bibí. Bou di e pasahero- 
nan tin un polítiko lokal. 
E identidat di e otronan 
ainda no ta konosí. 
Segun e minister di 


Avioneta ta kai riba kaya: Dies morto 
transporte, hendenan riba 
e isla Langkawi a hür e 
avioneta. Algun minüt 
promé ku aterisahe na e 
aeropuerto Subang, algu 
a bai robes. Riba imágen- 
nan di kámara por mira 
un bola di kandela grandi 
riba e kaminda. 
Tokante e orígen di e 
aksidente, ainda no tin 
nada konosí. No a hasi 
notifikashon di emergen- 
sia. E avioneta tabatin 
outorisashon pa baha, Po- 
lis ta laga sa. Trahadónan 
di reskate ta buskando 
e kaha pretu, ku mes- 
ter duna klaridat tokante 
kiko a bai robes. 


KRALENDIJK/CA- 
RACAS – Vice-Presidente 
di Kámara di Komersio 
i Turismo di La Vela de 
Coro na estado Falcon, sr 
Juan Gotopo, a insistí re- 
sientemente pa e islanan 
ABC, esta Aruba, Bonaire 
i Kòrsou, pa e gobièr- 
nunan eliminá e rekisito 
di visa pa Venesolanonan 
pa di e forma aki oumentá 
eksportashon i turismo di 
ámbos banda. Den un ent- 
revista pa Union Radio, sr 
Gotopo a splika ku tin hopi 
komersiante chikitu, me- 
diano i grandi ku mester 
biaha pa Aruba òf pa Kòr- 
sou, pa haña kontaktonan 
ku klientenan direktamente 
pero e proseso di trámite di 
visa pa por drenta e islanan 
aki, ta kousando nan hopi 
inkonbeniensia. 


Pa oumentá eksportashon i turismo 
Eliminá visa di Venezolanonan 


“Algun aña pasá, e isla- 
nan ABC a kita e visa for di 
e Kolombianonan i algun 
siman pasá Kòrsou a disidí 
eliminá visa di e Domini- 
kanonan,” sr Gotopo a se- 
ñalá. El a indiká ku durante 
promé semèster di e aña 
aki, un total di 1525 Vene- 
zolano a drenta Kòrsou, 
miéntras ku durante e luna 
di yüli 508 siudadano a 
drenta e isla. Gotopo a sig- 
urá ku ta preparando algun 
mishon komersial, tantu di 
Aruba komo na Kòrsou, pa 
bishita Venezuela i reuní ku 
e direktiva di Fedecamaras. 
“Nan ta realisando na 
e momentonan aki un 
katalòg di produkto, servi- 
sio i nesesidat ku tin riba e 
islanan i presentá esakinan 
na komersiantenan Vene- 
solano,” e vise Presidente 


di Kámara di Komèrsio a 
deklará. El a bisa ku for di 
La Vela de Coro a eksportá 
den e último tres lunanan 
kasi 820 tòn di fruta i ber- 
dura, despues di e apertura 
di frontera marítimo entre 
Venezuela i Kòrsou. 
“Esaki ta parse algu 
positivo pasobra nos ta 
kompitiendo, no solamente 
pa loke ta e preis sino 
tambe e kalidat di fruta i 
berdura,” e ofisial a sigui 
señalá. Tambe a eksportá 
kasi di 10 tòn di piská, se- 
gun dato di e Sekretario di 
eksportashon di e gober- 
nashon di estado Falcon. 
Gotopo ta sostené ku via La 
Vela de Coro ta kaminda ta 
eksportá e mayor volúmen 
di karga,prinsipalmente pa 
Kòrsou. 

KRALENDIJK-- Kam- 
bionan di apetit, problema 
pa drumi, i un sensashon 
fuerte di desesperashon 
Síntomanan di depre- 
shon por ta hopi i variá, 
pero ta kalkula ku te ku 25 
porshento di hende muhé 
i 15 porshento di hende 
hòmber ta sufri di dje asina 
tantu na un momentu den 
nan bida ku tratamentu ta 
bira nesesario. 
Ta konosí ku píldora an- 
tikonseptivo i otro píldora 
hormonal por oumentá e 
riesgo di depreshon, spesi- 
almente den muhénan hopi 


sifranan nobo ta konfirmá 
Relashon entre píldora antikonseptivo i kehonan síkiko 


hóben. Un estudio grandi 
di Suesia na Universidat 
di Uppsala a kuantifiká e 
vínkulo. 
Investigadornan a sigui 
264,557 muhé di e gran 
base di dato biomédiko UK 
Biobank, ku ta kolekta in- 
formashon di salú di e bri- 
tánikonan. 
Den e kolekshon di data, 
investigadornan a buska 
informashon tokante e uzo 
di píldora antikonseptivo 
pa hende muhé, ki ora nan 
a wòrdu diagnostiká ku 
depreshon i ki ora nan a 
eksperensiá síntomanan di 


malesa mental pa promé 
biaha sin a wòrdu diagnos- 
tiká. 
E antikonseptivo ku a 
studia tabata píldora an- 
tikonseptivo ku tabata kon- 
tené dos hormona: un sus- 
tansia similar na e hormona 
natural progesteron, yamá 
progestina, i e hormon es- 
trogen. 


Gran Diferensia 
A diagnostiká 24.750 
muhé ku tabata den e banko 
di data ku depreshon. Se- 
gun e estudio, hende muhé 
ku a kuminsá bebe píldora 


antikonseptivo ora nan ta- 
bata adolesente a sufri sín- 
toma di depreshon 130 por- 
shento mas ku hende muhé 
ku nunka a bebe píldora an- 
tikonseptivo. 
Entre e usuarionan adul- 
to di píldora, tabatin un 
prevalensia di 92 porshento 
mas haltu di síntomanan 
depresivo. Segun investiga- 
dornan, e riesgo mas haltu 
entre hóbennan por atribuí 
na vários factor. 
Adolesensia ta un peri- 
odo 
kritiko 
karakterisá 
pa kambionan biológiko, 
sikológiko i sosial impor- 
tante ku ta hasi hende mas 
vulnerabel na problemanan 
di salú mental", investiga- 
dor prinsipal Therese Jo- 
hansson, di departamento 
di Imunologia, Genétika i 
patologia na Universidat di 


Uppsala, a bisa. 
E síntomanan a baha ora 
ku e muhernan a sigui uza e 
píldora despues di e promé 
dos añanan. 
Sinembargo, e adolesen- 
tenan den e estudio a man- 
tené un insidensia mas haltu 
di síntoma, asta despues ku 
nan a stòp di bebe e píldora, 
loke e investigadónan no a 
mira serka e usuarionan 
adulto. 
Investigadornan ta en- 
fatisá ku mayoria di hende 
muhé por tolerá antikonsep- 
tivo sin efekto sekundario 
negativo riba nan estado di 
ánimo i ku, p'esei, píldora 
antikonseptivo por ta un 
bon opshon pa hopi hende, 
tambe ku konsiderashon di 
prevenshon di sierto male- 
sa, manera kanser di ovario 
i di matris. 


K R A L E N D I J K - 
Trabounan pa renobá skol 
básiko Kolegio Kristu Bon 
Wardador (KKBW) ta pro- 
gresando. Renobashon di 
KKBW ta parti di e proyek- 
to di alohamentu di ense- 
ñansa. Denter di e proyekto 
akí Fundashon Propiedat 


Renobashon KKBW 
progresando 


Inmóbil Boneiru (FPIB), na 
nòmber di Entidat Públiko 
Boneiru (EPB) i e ministe- 
rio di Enseñansa Kultura i 
Siensia (OCW), tin e tarea 
pa realisá edifisionan es- 
kolar nobo òf renobá na 
Boneiru. 

KRALENDIJK 
-- 
Henter siman pas pasá na 
Museo Terramar kaminda 
tin un eksibishon ku ta trata 
pasado di sklabitut, e bida 
di nos antepasadonan. 
Tin diferente kos, mane- 


Ekshibishon na Museo Teramar 


ra arte, material di pasado, 
grabashon pa medio di 
pantaya. Tambe tin opor- 
tunidat pa hende duna nan 
parti, esta remarke kiko nan 
ta pensa, òf sa di pasado i 
mas. 


Djasabra 19 Ougùstùs 2023 
11 


12 
Djasabra 19 Ougùstùs 2023 


KRALENDIJK— Fal- 
ta poko pa elekshon di Miss 
Teen Bonaire 2023. E par- 
tisipantenan ta partisipando 
na e último charla i pre- 
parashonnan. 
Partisipantenan pa Miss 
Teen Bonaire resientemente 
a partisipá na un charla di 
seksualidat. Sentro Akseso 
tabatin e charla na nan en- 


Miss Teen Bonaire rumbo pa rekta final 


kargo. 
E kandidatanan a risi- 
bí diferente informashon 
balioso tokante di e tópiko i 
spesialmente tokante male- 
sanan venériko. Fundashon 
BIATA ta sumamente agra- 
desido pa e kolaborashon 
aki pa di dos aña konseku- 
tivo por a hasi e sekshon 
edukativo posibel. 


KRALENDIJK 
– 
Mañan djasabra tin un 
programa spesial di He- 


Ku Jose Orman i su grupo 
Un Herensia musikal djasabra 


rensia, den sentido ku ta 
un programa hopi musi- 
kal. Persona prinsipal den 


e programa ta Jose Or- 
man di Aruba. Ludovico 
Nicolaas, ko-presentadó 
di Herensia, a papia ku 
Jose i su esposa Mag- 
dalena. Famia Orman ta 
biba na PaludiSiaweg pa- 
riba di e bario Brazil. Ta 
personanan embolbí den 
e bida musikal folklóriko 
di Aruba. Muzik ta nan 
bida. Spesialmente pa 
grabashon di e Herensia 
aki nan a forma un grupo 
musikal pa toka algun 
piesa. 
Herensia ta bai den 
aire djasabra mèrdia 12or 
ku diferente ripitishon e 
dianan despues. 


AVIASHON 


NEW ZEELAND – 
Despues ku un Airbus 
A320 di Air New Zealand 
a baha na Auckland, New 
Zeeland, e personal di 
kabina pa nan asombro a 
haña un shotgun shell den 
e seshonnan di ekipahe. 
E avion a sali for di 
Christchurch, un estado 
na mitar kaminda den di 
e isla mas na sùit di e isla 
di New Zeeland. Una bes 
ku e avion a yega Auck- 
land, e personal di kabina 
a topa ku e opheto. 
Aviation Security Ser- 
vice (Avsec), e unidat 
dentro di Civil Aviation 


Personal di kabina a spanta despues di 
deskubrimentu den seshon di ekipahe 
Authority di New Zea- 
land, ku ta sòru pa siguri- 
dat, mesora a yega na e 
A320. Kachónan adiestrá 
a subi e avion pa en buska 
di ainda mas opheto, pero 
esaki no a resultá den mas 
opheto. 
E pregunta grandi ta, 
kon e arma por a yega 
den e avion. Biaheronan 
na New Zeeland mes- 
ter tin un pèrmit di arma 
i pidi outorisashon na 
kompanianan di aviashon 
pa por biaha ku arma. Pa 
buelonan interior, semper 
pasaheronan mester pasa 
seguridat. 

Ba mira ku Rincon tei haña 
un Villa ei,interesante 
Awèl si, ban wak kiko mas ta 
sigui despues. 


Añanan turbulento den parokia (1) 


Pa: Bòi Antoin 


No tin duda ku parokia di Rincon ta e parokia di mas difísil di tur e tres parokianan 
katóliko na Boneiru. Ta hopi kos a pasa den e 165 aña di eksistensia di e parokia aki. 
Pastornan di e parokia aki, yamá Sint Martinus (San Martin) di 1858 pa 1908 i desde 
1908 Sint Ludovicus (San Ludovico òf San Luis Bertran), a duna su pastornan hopi 
doló di kabes. I tin pastor tambe ku a duna e parokianonan doló di kabes. 


Pastor de Brabanson 
Parokianonan den misa di Rincon. 


Pastor de Barbanson 
E seri aki ta kuminsá na 
aprel 1931 ku pastor Wiili- 
brordus de Barbanson. Ta- 
bata un saserdote ku den e 
periodo di 19 di aprel 1931 
pa 28 di aprel 1933 ku el a 
keda den e parokia aki, a 
topa ku basta problema ku 
e mester a atendé. Entre 
otro di un grupo di paroki- 
ano, spesialmente di Playa 


Grandi, ku a disidí di bira 
protestant. Pero tambe to- 
kante asuntu di sosiedat i 
santana. Pero e problema 
mas grandi tabata esun di 
un grupo di su parokianon- 
an ku a bira protestant. 
Dia 19 di aprel 1931 
Pastor Willibrordus de Bar- 
banson ta yega parokia di 
Rincon pa remplasá Pastor 
Theodardus Bartel, ku ta- 


bata un pastor hopi stimá 
i gustá den e parokia aki. 
Bartel a bini despues di e 
morto misterioso di Pastor 
Bonaventura van Everdin- 
gen, kende nan a derá mei- 
mei di e santana di Rincon. 
El a muri dia 8 di yüni 1928. 
Parokianonan di Rincon 
a akudí masal na waf di 
Playa pa despedí di nan 
pastor stimá. Pastor de Bar- 


banson ta habri su krónika, 
bisando ku e ta kuminsá 
traha na parokia di Rincon 
‘In Nomine Domini’ – den 
nòmber di Dios. 
Pastor de Barbanson a 
bira konosí pa su investi- 
gashon di kantikanan mará 
na weganan di mucha, esta 
weganan di marònt. Otro 
kantikanan folklóriko tam- 
be tabata haña su atenshon. 
El a publiká algun di su in- 
vestigashonnan den West 
Indische Gids. 
No a dura masha ku Pas- 
tor de Barbanson a bin haña 
su mes ta dil ku kantidat 
di problema den e parokia 
relashoná ku asuntunan di 
entiero, santana, forlestu, 
sosiedat etc. 


Bakanal 
Santana, deramentu, sos- 
iedat di entiero i forlestu, ta 
asuntunan ku semper tabata 
problema ku pastornan di 
Rincon tabata haña nan 
mes konfrontá kuné. Asina 
e antesesor di Pastor de 
Barbanson, Pastor Bartel, 
mester a aktua ku man duru 
pa pone fin na ‘bakanal’ ku 
tabatin kada bes den san- 
tana. Kobamentu di graf 
anochi tabata resultá den 
bebementu formal. 
Masoménos tres luna 
despues ku Pastor de Bar- 
banson a yega Rincon el 
haña un karta fechá 2 di 
yüli 1931 di Pater Provicar- 
is Martinus van Elzen, den 
kua e ta splika ku el a disidí 
ku tin mag di dera protes- 
tantnan di Rincon den e 


parti di santana destiná pa 
dera mucha chikí ku a muri 
sin ku nan tabata batisá. Ta- 
bata yama e parti aki di san- 
tana Lima òf Limba. 
Dado kaso sinembargo 
no tin lugá mas na e sitio 
aki den santana, gobièrnu 
lo mester indiká un otro 
lugá pa dera protestantnan 
di Rincon, pero bou di niun 
kondishon lo no por dera 
nan riba tera bendishoná 
den santana. 
Tabata asina ku den san- 
tananan katóliko e tempu ei 
tabatin tres sekshon pa dera 
hende ku fayesé. Muchan- 
an ku muri sin ku nan ta- 
bata batisá tabata bai den 
e sekshon yamá Lima òf 
Limba. Hendenan ku a hiba 
un bida bruá, ku no tabata 
kumpli ku kuaresma, tabata 
bai e parti di santana yamá 
Chiké. Entre otro buraché- 
nan. I tabatin e parti mas 
grandi na unda katólikonan 
ku a biba bon tabata haña 
nan último lugá di sosiegu. 
Esaki tabata e parti bendis- 
honá di santana. 

+ 
NA KAMINDA PA ELEKSHON HULANDA 2023 


DEN HAAG – Èks 
lider di D66, Alexander 
Pechtold, ta sali afó krí- 


Èks lider di D66 Pechtold krítiko riba Pieter Omtzigt: 
“E no ta solushoná problemanan” 


tiko riba e miembro di 
Tweede Kamer, Pieter 
Omtzigt. “Polítika no ta 


solamente konta kaminda 
e problemanan ta i buska 
e kulpabelnan di pasado, 


e ta tambe tuma respon- 
sabilidat.” 
“Pieter Omtzigt ta em- 
inente den indiká unda 
e problemanan ta, pero 
e mes no ta solushoná 
nan,” Pechtold ta bisa. 
“Pa un gran parti mi ta di 
akuerdo ku Kamp.” 
Fin di luna pasá ainda 
CDA a trata sin resul- 
tado pa rekuperá e relas- 
hon kibrá ku e anterior 
miembro di Tweede Ka- 
mer. Omtzigt a nenga, el 
a ripití “e buki ku CDA ta 
será.” 
Pechtold a indiká na e 
partisipashon di Gobièrnu 
di CDA den e tempu ku 
originá e afèr di kompen- 
sashon. El a menshoná 


ku Omtzigt e tempu ei 
tabata Parlamentario na 
nòmber di e partido. Mas 
despues den e funshon ei 
el a hunga un ròl grandi 
den tresementu di e afèr 
di kompensashon den lus. 
Polítika Den Haag ku 
ansiosidat ta warda riba 
e desishon di Omtzigt to- 
kante su futuro polítiko. 
E Parlamentario sa ku e 
anterior elekshonnan di 
Tweede Kamer a sa di 
haña hopi voto preferen- 
sial i ta segun mas enkue- 
sta ainda bon mirá serka e 
votadónan. Na inisio di e 
luna aki ainda el a laga sa 
ku mester di mas tempu 
pa por kòrta d kònòpi. 


DEN HAAG – E gabi- 
nete demishonario ke evi- 
tá ku pobresa ta oumentá 
na Hulanda. Esaki Promé 
Minister 
demishonario, 
Marke Rutte, ta sigurá 
durante su promé konfe- 
rensia di prensa despues 
di reseso. E kuater par- 
tidonan di e gabinete 
demishonario promé ku 
Prinsjesdag mester ta di 
akuerdo tokante e presu- 
puesto pa otro aña i pa 
kombensí Rutte pa logra 
esaki. E ofisina di plani- 
fikashon sentral djaweps 
a bini ku e mensahe ku e 
kantidat di Hulandes den 
pobresa otro aña ta me- 
nasá di oumentá ku un 
mion hende asina. Pero 


Promé Minister demishonario Mark Rutte: 
Evitá kantidat di hende den 
pobresa ta oumentá 


Rutte ta sigurá: “E gabi- 
nete 
ta 
demishonario, 
pero nos ta mantené nos 
mes pa manehá e pais 
prudente i esaki nos lo 
sigui hasi. Mi ta pensa ku 
ningun hende ke pa hen- 
denan ku un posishon fi- 
nansiero vulnerabel asina 
sali di malu.” 
Segun Rutte, tin dife- 
rente opshon riba mesa pa 
hasi algu na e problemá- 
tika di pobresa, ku tin tur 
nan benefisionan, pero 
finalmente mester bira 
un eskoho prudente. Un 
di e puntonan di lansa pa 
trata su mes, ta ku e kom- 
parashon mester keda un 
tiki den balansa. Awor 
bo ta mir’é sí ta diferen- 


siá entre e hendenan ku 
entrada haltu i esnan ku 
entrada abou. Ku ainda 
tin hopi diskushon e si- 
mannan ku ta bini, Rutte 
ta konsiente. Pero esaki 
no ta sintá asina tantu na 
e elekshonnan benidero. 
“Nunka promé den e 13 
aña di mi funshon a yega 
di topa ku stipulashon di 
e presupuesto a kondusí 
na diskushonnan kom- 
pliká, pasobra partidonan 
naturalmente 
tin 
hopi 
opinion diferente tokante 
e komparashon di entrada 
i unda bo mester buska e 
plaka. I kiko bo mester 
hasi e ora ei komo koal- 
ishon, ta haña un bon ka- 
minda entremedio.” 

ARUBA 
HULANDA 


DEN HAAG – Polis a 
detené un hòmber di Poor- 
tugaal pa atrako riba un 
dama di 76 aña, pa despues 
pasa ku outo riba dje na 
Den Haag. E muhé a resultá 
seriamente heridá. 
Djárason mèrdia e hòm- 
ber di 40 aña a atraká e 
muhé i a kita su tas for di 
dje riba Treublaan, den wèst 
di e siudat. Despues e hòm- 
ber a hui den un outo hòrtá, 


EERSEL – Sambuy- 
adónan di Polis a haña e 
kurpa di e mucha hòmber 
di 14 aña ku tabata pèrdí 
den un plas di landa na 
Eersel. Djárason mèrdia 
e mucha a kai for di un 
supboard den e plas den 
un kampamentu den e si- 
tio na Brabant. 
Servisio di ayudo a 
kuminsá ku un búskeda 
grandi pa e mucha pro- 
sedente di Hapert. Tabata 
konosí ku e no por a lan- 


Hòmber ku a pasa ku outo riba muhé detené 


Polis ta informá. Momentu 
ku e hòmber tabata hui, e la 
pasa ku e outo riba e muhé. 
Ku herida serio a transportá 
e muhé pa hospital. 
Agentenan a haña e sos- 
pechoso algun ora despues 
na Spionkopstraat, un par 
di kilometer mas leu. Me- 
sora a detené e hòmber, 
miéntras a haña e outo den 
kua e tabata kore den me- 
sun bario. 


Kurpa mucha pèrdí hañá den plas di landa 


da. Mas kuerpo di bomb- 
ero a manda tim di sam- 
buyá. Helikòpter di Polis 
a sirkulá riba e área. 
Banda di 10’or di ano- 
chi e tim di búskeda bou 
di awa di Polis a haña e 
kurpa sin bida. Segun 
Omroep Brabant, e mu- 
cha huntu ku dos amigu 
tabata sùrf momentu ku 
un di e plankinan a bòltu. 
Hendenan den besindario 
a saka e otro dos muchan- 
an for di awa. 


HULANDA – Polis 
Italiano a detené un Hu- 
landes di 21 aña sospechá 


Hulandes detené pa hinkamentu fatal na Italia 


di morto di su tata i un 
miembro di famia. Esaki 
media Italiano ta informá. 


E sospechoso pa hopi dia 
tabata hui pa Polis. 
E hòmber tabata skondí 


den un área di mondi den 
nort di Italia. Entre otro 
helikòpter i militarnan 
tabata buskando e hòm- 
ber. Finalmente a resultá 
ku e tabata skondí den un 
misa den besindario. Se- 
gun Polis, durante su de- 
tenshon e tabata den situ- 
ashon bruá. 
Djárason a originá un 
pleitu entre e sospechoso 
i su tata di 65 aña. Esaki 
tabata den e kas di un 
amigu di e famia den e 
bario Montaldo na Mon- 
dovi, un 100 kilometer 
asina sùit di Turin. Du- 
rante e pleitu, e lo a saka 
un kuchú i a hinka su tata 
kuné kende a muri na e 
sitio. 
Momentu ku e amigu 
Hulandes di e famia a tra- 
ta na intervení, e tambe a 


haña hinká. El a muri mas 
despues den hospital. 
Djis despues di e kaso, 
Polis a yega na e kas, pero 
e sospechoso ya a hui. 
Hopi lihé a publiká foto i 
señalamentu di e hòmber, 
den kua tabatin pará entre 
otro ku ta konsider’é eks- 
tremadamente peligroso. 
Kiko ta e indikashon 
ku a kondusí na e pleitu, 
no ta konosí. Segun me- 
dia Italiano, e sospechoso 
ta sufri di malesa síkiko. 
Segun Het Parool, tata 
di e Hulandes di 21 aña 
tabata traha na un skol 
básiko na Amsterdam. E 
amigu di e famia di 60 
aña di Harderwijk, tabata 
dòkter di kas i tabatin dos 
práktika. 

ARUBA 
KORSOU 


W I L L E M S TA D - 
-Djárason 16 di ougùstùs 
sentral di polis a haña in- 
formashon di un kaso di 
hinkamentu den Haven- 
straat. A dirigí un unidat 
polisial na e sitio i a bin 
topa ku un dama ku tabata 
sangrando bastante na su 
brasa, barika i lomba. 
For di investigashon a 
sali na kla ku e dama su 
èks pareha mester a hinka 
e dama tres bes ku kuchú 
pa despues bandoná e 
sitio. A dirigí personal 


Detenshon pa intento di asesinato 


di ambulans pa e sitio ya 
komo ku e víktima su situ- 
ashon tabata bastante krí- 
tiko. Despues di a stabilisá 
e víktima, a transport’é 
pa sala di emergensia di 
C.M.C., pa risibí tratamen- 
tu médiko mas avansá. 
Unidat di Rio Canario a 
bai na adrès di e sospecho- 
so. A señalá e hòmber so- 
spechoso den un vehíkulo 
i a start un persekushon. 
Despues di un ratu a logra 
para e vehíkulo. E sos- 
pechoso na e momentu ei a 


kue un kuchú i kòrta su 
pòlsnan. Polis na e sitio 
a dun’e asistensia ward- 
ando yegada di ambulans. 
Ambulans a yega na e 
sitio pa duna asistensia 
i pa despues transportá 
e sospechoso pa sala di 
emergensia di C.M.C., pa 
risibí tratamentu médiko 
mas avansá. Alrededor di 
20.40’or a detené e hòm- 
ber sospechoso L.J. di 42 
aña di edat nasé na Kòr- 
sou. E ta enkarselá pendi- 
ente mas investigashon. 


WILLEMSTAD- Kas 
di Korte a kuminsá djaluna 
14 di ougùstùs ku `Carib- 
bean Summer Court` un 
stazje kòrtiku i intensivo 
destiná pa studiantenan di 
derecho universitario di Ka- 
ribe ku resultadonan di es- 
tudio superior na e prome- 
dio. Tabata tin hopi interes 
entre e studiantenan pa e 
oportunidat úniko , pero na 
final Deborah Chong (Uni- 
versidat 
di 
Maastricht), 
Richantely Anita (Univer- 
sidat di Korsou), Celine La 
Cruz (Universidat di Am- 


`Caribbean Summer Court` a ranka sali 


sterdam) i Tayzir Sambo 
(Universidat di Korsou) a 
haña e oportunidat pa hasi 
e stazje na Hof. Durante e 
stazje, nan ta haña un idea 
di trabou hudisial, nan ta 
permití pa yuda e hues 
den korte komo sekretario 
i familiarisá nan mes ku e 
ekiponan di derecho sivil, 
derecho penal i derecho at- 
ministrativo. Promé dia di 
stazje hues Willem Bel , a 
huramentá e studiantenan 
komo sekretario di hues. 
Den siman benidero lo or- 
ganisá e evento na Aruba. 


W I L L E M S TA D — 
Presidente di CBCS sr. 
Richard Doornbosch a de- 
liberá huntu ku komishon 
sentral pa deliberá riba flo- 
rin Karibense. Doornbosch 
ta presidente di Banko Sen- 
tral. E reunion a tuma lugá 
djaweps 17 di ougùstùs. 
Durante e reunion, sr. 
Richard Doornbosch i sr. 
Alvin Fransisco a duna kon- 
testa riba e preguntanan ku 
Miembronan di Parlamento 
a hasi den e promé tanda 


Komishon sentral a deliberá riba florin karibense 


i kontestá preguntanan di 
segundo tanda. Tin tambe 
riba agènda di e reunion un 
deliberashon ku Minister 
Presidènt i Minister di Fi- 
nansa riba e tópiko. Presi- 
dente di Parlamento sra. 
Charetti America-Francisca 
a skòrs e reunion i lo sigui 
ku e deliberashon ku min- 
isternan riba un otro fecha. 
E reunion ta kontinuashon 
di un reunion ku a inisiá dia 
24 di aprel 2023. 

ARUBA 
ARUBA 


ORANJESTAD -- Di- 
aranson, 16 augustus 2023 
Cuerpo Policial Aruba a 
celebra su 36 aniversario. A 


ORANJESTAD 
-- 
Den e ultimo weekend 
di Augustus Aruba One 


Cuerpo Policial Aruba a celebra 37 aniversario 


celebra e gran dia aki cu un 
Santo di sacrificio na Misa 
di Sagrado Curason na Sa- 
vaneta. Den presencia di 


altocomisario di polis drs. 
Ramon Arnhem, Minister 
di Husticia y Asuntonan 
Social Sr. Rocco Tjon, 


Presidente di Parlamento 
Sr. Edgar Vrolijk, parla- 
mentarionan Sra. Marisol 
Lopez- Tromp y Sr. Alvin 
Molina. Personal adminis- 
trativo y agentenan policial 
conhuntamente cu pension- 
adonan a celebra e dia im- 
portante aki. 
Altocomisario Arnhem 
ta mira 1aña di cambio pos- 
itivo pa e organisacion cu e 
mes ta guiando. “Durante 
mi tempo mi a sinti mi na 
cas aki na Aruba cu un bon 
aceptacion pa e comunidad 
y coleganan. Hopi desar- 
oyo y cambio pa e personal 
di KPA durante ultimo tem- 
po pa asina por sigui inverti 
den cada un persona den e 
cuerpo pa asina por sigui 
eleva y desaroyo KPA na e 
siguiente nivel cu ta nece- 
sario. Un bon cuerpo cu ta 
balor tur su personal pero 
tambe un bon doño di tra- 
bou manteniendo un bon 
conexion cu otro .” 
Awendia e cuerpo por 
conta cu mas o menos 
600 polis y personal ad- 
ministrativo trahando in- 
cansablemente pa brinda 
siguridad na nos pueblo. Ta 
trata aki di hende homber y 
muhenan balente trahando 
den 4 districto, cu ta warda 


di Polis situa na Oranjestad, 
Noord, San Nicolas y Santa 
Cruz. 
Durante añanan por con- 
ta cu diferente unidadnan 
special cu ta forma parti di 
nos organisacion manera: 
Unidad motorisa, Unidad 
Canino, Team di aresto, 
Mobiele 
Eenheid, 
Duik 
Team, Kust surveillance, 
Helicopter, 
Surveillance, 
Team Narctotica, Unit Ge- 
organiseerde Criminaliteit, 
Radarkamer y sin lubida e 
departamentonan conoci di 
recherche cu ta bon entre- 
na y capacita pa investiga 
y soluciona casonan mas 
complica. 
Durante 
aña 
Cuerpo 
Policial Aruba su nomber ta 
wordo reconoci cu hopi re- 
spet internacionalmente en- 
tre otro manera DEA, FBI, 
RCMP, Force Protection 
Agency, ACCP y IACP. 
Tambe trahando den coop- 
eracion estrecho cu Cuerpo 
di Polis di Reino Hulandes 
manera, Korps Politie Rot- 
terdam, Rijmond, KLPD, 
RST, Korps Poltie Curacao, 
Korps Politie Carabische 
Nederland y mucho mas. 
Comunidad por ta orguy- 
oso di su Cuerpo Policial 
Aruba awe. 


Lions Club cu donacion di 87 tas pa school 


Happy Island Lions Club 
a haci entrega di un total di 
87 schooltas. Tur tas a wor- 


do yena cu articulo nan 
escolar manera schrift, 
pen, potlood, etui, slijper, 
binders, 
schoolmappen, 
etc. Por bisa cu e demanda 
e aña aki pa ricibi ayudo 
tabata hopi grandi. 
Lions kier a duna un 
danki grandi na UTLT, 
Keke Department Store, 
Lucky Store, VGT Aruba, 
Sr. Franklin Kelly y su 
Señora, Sr. Gregorio y Sr. 
Ronchi De Cuba cu nan 
donacion pa asina haci e 
proyecto aki posibel. 
Alabes nankier a gradi- 
ci tur nos miembronan cu 
a coopera pa parti e tasnan 
den tur barionan di Aruba. 
Aruba One Happy Island 
Lions Club kier a desea 
tur alumno y maestro nan 
tur clase di exito den e aña 
escolar aki. 

ARUBA 
STATIA/SABA/ST. MAARTEN 


PHILIPSBURG – E 
departamentu di deporte i 
kultura, huntu ku su part- 
ner NAGICO, ta tene e 
anual eksposishon di salú, 
deporte i kultura. 


Eksposishon di salú, deporte i kultura 


E evento ta tuma lugá 
na Raoul Illidge Sports 
Complex, djasabra 26 di 
ougùstùs di 7’or di mainta 
pa 1’or di mèrdia. “Nos ke 
aploudí NAGICO Insur- 


ances pa su patrosinio 
kontinuo na e evento akí 
i pa mira e importansia di 
tipo di kolaborashon asina 
ku e departamentu di de- 
porte i kultura,” Rodolphe 
Samuel, Minister di Edu- 
kashon, Kultura, Huben- 
tut i Deporte, a bisa. 
E ophetivo di e evento 
akí for di inisio, ta pa dem- 
ostrá un sekshon kombiná 
di 
organisashonnan 
di 
salú, deporte i kultura riba 
e isla, miéntras ta duna e 
públiko akseso grátis na 
praktikadónan di salú for 
di diferente área spesial- 
isá i pa hasi tèst i konsultá 
na e sitio, Lisa Brown, 
Manager di Merkadeo di 
NAGICO splika. 
Komo un provedó di 
seguro general di salú, 
NAGICO ta komprondé 
e importansia di krea kon- 
sientisashon pa tin un es- 
tilo di bida salú i balansá a 
base di e evento akí. 


COVE BAY – Tur mo- 
mentu komo nativo di Saba, 
bo ta haña bèrgwensa pa e 
sushedat ku tin riba e isla. 
Algun hende netamente no 
ta kuida e isla i ta laga su- 
shi atras den diferente área, 
Dave Levenstone di United 
People Movement (UPM), 
ta skirbi. 


Situashon deplorabel na Cove Bay 


Gobièrnu a pone kliko 
den kada skina di e isla, 
pero te ainda ta mira bòter 
i bleki tur kaminda bentá, 
segun Levenstone. Nos ta 
bisa ku nos ta promové tur- 
ismo i algun di e áreanan 
kaminda turista ta bai pa 
relahá i gosa di e isla, ta 
den un situashon deplora- 


bel asina. Tira bista riba e 
fotonan i mira pa bo mes. 
E fotonan e mustra e situ- 
ashon deplorabel na Cove 
Bay. “Mi ta hasi un yamada 
públiko pa esnan enkargá di 
e departamentu di sanidat 
pa aktua i remediá e situ- 
ashon na Cove Bay,” Lev- 
enstone ta skirbi. 

ARUBA 
DEPORTE 


K R A L E N D I J K - 
-Djárason último a in- 
isiá e torneo di biliart 
60+ den sala di biliart 
di Kompleho Deportivo 
Jorge Nicolaas na Kaya 
Amsterdam. 
Nos tin tambe e resul- 
tadonan di e promé dia 
di e torneo. 
Akita siguie resulta- 
donan di e promé dia di 
e torneo. 


Resultado. 
Erwin Phelipa – Ergio 
Albertus 2-1. 
Jos Clarensa – Mano- 
lo Soleana 3-1. 
Harold Amelia – Ron- 
ald Graanoogst 3-0. 
Carel Soliano – Jose 
Winklaar 3-0. 
Sherwin Winklaar – 


KRALENDIJK--E 
ekipo di futbòl SV Vespo 
di Rincon, e siman aki den 
kuart final, a gana di e pe- 
ruanonan di Arriba Perú ku 
skor di 4-2 na pinalti, esaki 
despues ku e partido a fi- 
nalisá den empate di 2-2. 
Tabata djárason último 
den Stadion Antonio Tren- 
idad na Rincon, ku e par- 
tido aki a tuma lugá den 
oranan di anochi, partido 
bálido pa Kuart Final Kopa 
Dia di Boneiru. 
Den e 90 minüt regla- 
mentario di e partido, Bi- 


KRALENDIJK/SAU- 
DI ARABIA – Saudi Ara- 
bia ta e sitio kaminda bo 
mester ta komo futbolista 
na e momentunan akí, sí 
mester kere e futbolista 
Brasilero Neymar. 
E wikènt ku a pasa Sau- 
di Pro League a bolbe ku- 
minsá. Den e kasi 50 aña 
di eksistensia di e kompe- 


Futbòl di Saudi Arabia birando interesante 


tensia akí, mundialmente 
nunka anterior tabatin asina 
atenshon manera e aña akí. 
Despues di e transfer- 
ensia remarkabel di Cris- 
tiano Ronaldo pa Al-Nassr 
desèmber pasá, e zomer akí 
un tras di otro futbolistanan 
tòp a sali pa e pais den Me- 
dio Oriente. Ku e ehèmpel 
mas resien di Neymar, ku 


a laga kompetensianan Eu- 
ropeo tras di dje en kambio 
pa miónes di dòler di petro- 
lio. 
Hendenan ta lubidá ku 
hopi biá tin bida enorme aya 
nan, eks futbolista Karim 
El Ahmadi, ta konta. El a 
hunga e últimonan añanan 
di su karera pa Al-Ittihad 


na Saudi Arabia. Awendia 
e klup tòp ta konta ku en- 
tre otro Karim Benzema, 
N'Golo, Kanté i Fabinho. 
E hendenan ta loko ku 
futbòl. Tur kaminda ku bo 
bai, komo futbolista, bo no 
por kana normal riba kaya. 
Stadionnan ta yen tur mo- 
mentu i weganan ta intenso, 
El Ahmadi ta konta. 
E último tempu Saudi 
Pro League a trata di bende 
derecho di televishon mun- 
dialmente, pa tambe pafó 
di Saudi Arabia haña mas 


atenshon. E esfuersonan a 
sòru ku entre tantu por mira 
e kompetensia di futbòl di 
Saudi Arabia den un 130 
pais asina, bou di kua Está- 
dos Unídos, Alemania, Bèl- 
gika, Fransia i Reino Uní. 
E temporada ku a pasa 
Saudi Pro League a ko- 
nosé un aña di rekòrt, den 
kua mas hende a yega sta- 
dion ku promé, mas hende 
ta mira ku promé i tambe e 
sifranan riba media sosial a 
subi enorme. 


Vespo ta gana Arriba Perú i pasa pa semifinal 


envenido Koffie na di 2 
minüt ta hinka e promé gol 
pa Arriba Perú bai dilanti 
1-0. 
Na di 22 minüt di e par- 
tido, Richnaldo Cijntje a 
hinka outogol pa empatá e 
partido 1-1. 
Na di 70 minüt di e par- 
tido Jandino Frans ta hiba 
Vespo dilanti 2-1. 
Di 80 minüt di e parti- 
do, Jameson Piard na di 8o 
minüt ta hika otro gol di e 
partido. 
Ku e golnan aki e par- 
tido reglamentario ta final- 


isá empatá 2-2 i ta bai over 
na pinalti pa yega na un 
ganador pa drenta semifi- 
nal di e torneo. 
Na pinalti Rachid Tren- 
idad, Jandino Frans, Alex- 
sander Piard i Giandro 
Steba ta hinka gol. 
Pa Arriba Perú ta Pierre 
Asselus i Ali Scalif a hinka 
pinalti a finalmente SV Ve- 
spo gana e partido ku skor 
di 4-2. 
SV Vespo pues ta gana 
e partido den e kuart final 
i pasa pa semifinal di e tor- 
neo. 


Resultado biliart 60+ 


LuthwinBeaumont 2-1. 
Ernesto 
Wijman 
– 
Ciro Statie 2-0. 
Panfilo 
Mercera 
– 
Bradley Martilia 3-1. 
Rudsel Sint Jago – Pe- 
dro Cicilia 2-1. 
Rolando Pourier – 
Gabriël Alberto 3-0. 
Ezzard Semeleer – 
James Frans 2-1. 
Wito Margarita – Er- 
win Phelipa 3-2. 
Jos Clarenda – Harold 
Amelia 2-1. 
Sherwin Winklaar – 
Dioris Cicilia 2-1. 
Ivan Pourier – Ernesto 
Wijman 2-1. 
Panfilo 
Mercera 
– 
Nelson Goeloe 3-0. 
Ezzard Semeleer – Ja- 
vier Blanco 3-0. 

Kaya Grandi di Playa tabata konosí komo Breedestraat 
te na fin di òktober 1984. Desde e tempu ei no a usa 
‘straat’ òf ‘weg’ mas pa identifiká kaya i kamindanan 
na Boneiru. Gobièrnu a sigui asina konseho di un kom- 
ishon instituí na 1982 pa revisá henter e situashon di 
kaya i kamindanan na Boneiru. E fotonan aki ta mus- 
tra kambio total di Kaya Grandi di masoménos 1947 pa 
2023. Pues mas ku setenta aña. Joela Kroonstadt tin un 
enkargo di BONERIANO pa hasi komparashon di Playa 
ántes i awor. Esaki ta e promé edishon. 


PLAYA – Ántes i awor 


